શબરીનાં એઠાં બોર પ્રભુ રામે પ્રેમથી આરોગ્યાં. કાનુડાએ પોતાના ગરીબ મિત્રના મોઢામાંથી ઢોળાતી એઠી છાશ પીધી. રામાનુજાચાર્યે અંતરની સ્વચ્છતા માટે પોતાના અંતિમ દિવસોમાં નદીસ્નાન પછી નાના વર્ગના બંધુઓના ખભાનો સહારો લીધો. વંચિત વસ્તીના બંધુઓએ જ નરસિંહ મહેતાને સૌ પ્રથમ ભજવાનું નિમંત્રણ આપ્યું અને નરસિંહ મહેતાએ આખી રાત વંચિતોની વસ્તીમાં હરિગુણ ગાયા. વિવેકાનંદે બેલૂર મઠમાં શ્રી રામકૃષ્ણના જન્મોત્સવ નિમિત્તે હિન્દુ સમાજના વિવિધ બધા જ વર્ણના લોકોને જનોઈ ધારણ કરાવી.